Inekspresiblas sala
Inekspresiblas sala (angļu: Inexpressible Island) ir neliela no ledus brīva sala Rosa jūras rietumu piekrastē Antarktīdā. Izvietojusies Teranovas līča krastā, no rietumiem un ziemeļiem to ieskauj Nansena šelfa ledājs. Kopš 2024. gada salas dienvidu galā darbojas Ķīnas vissezonas polārstacija Cjiņlina. 365 ha lielai teritorijai salas austrumu piekrastē piešķirts Putniem nozīmīgas vietas statuss — šeit atrodas ap 24 tūkstošu pāru liela Adeles pingvīnu kolonija.